|  |
| --- |
| **UNDP-„Integriranje klimatskih promjena u smanjenje rizika od poplava u slivu rijeke Vrbas“** |

Projekat “Integriranje klimatskih promjena u smanjenje rizika od poplava u slivu rijeke Vrbas” će omogućiti BiH vlastima kao i zajednicama u slivu rijeke Vrbas da se prilagode rizicima od poplava kroz prijenos tehnologija koje su prilagodljive, kako bi se omogoćilo klimatski otporno upravljanje poplavama, te oslonac za ekonomske aktivnosti koje su fleksibilne po pitanju klimatskih promjena.

Partneri projekta su institucije BiH iz oblasti zaštite okoliša i upravljanja vodama.

Grant sredstva, 5 miliona USD, za implementaciju projekta obezbijedio je GEF (Global Environmental Facility /Globalni fond za okoliš - GEF), a implementaciona agencija je UNDP. Trajanje projekta je od maja 2015. do maja 2020. godine. Posebna važnost Projekta je što će 65% sredstava biti realizirano za infrastrukturne radove/mjere u slivu rijeke Vrbas.

Kako bi se ojačali institucionalni i lokalni kapaciteti u Upravljanju rizikom od poplava (Flood Risk Management-FRM) projekat će, u saradnji sa nadležnim entitetskim institucijama i MVTEO , imati za cilj postići sljedeće:

• poboljšati i rehabilitirati mrežu hidrometrijskog monitoringa,

• razviti Plan upravljanja poplavnim rizikom (PUPR) za sliv Vrbasa,

• razviti mape rizika i mape opasnosti od poplava za sliv Vrbasa,

• razviti sistem prognoziranja i ranog upozoravanja na poplave,

• razviti planove reakcije u vanrednim situacijama i obezbijediti treninge o zaštiti stanovništva u slučaju poplava,

• obezbijediti ciljane treninge o Upravljanju rizicima od poplava pod uticajem klime za više od 100 praktičara i donosioca odluka,

• pripremiti plan razvoja institucionalnih kapaciteta za dugoročni razvoj mogućnosti i kapaciteta za Upravljanje rizikom od poplava,

• implementirati nestrukturne mjere u općinama sliva Vrbasa,

• obezbijediti trening za lokalne zajednice sliva Vrbasa i uvesti sistem ranog upozoravanja baziran na zajednici,

• pripremiti i implementirati općinske planove reakcije i spremnosti na poplave,

• implementirati agro šumske mjere,

• uvesti finansijske instrumente kao što su protiv-poplavno osiguranje na bazi indeksa ili šeme kreditnih olakšica, kao sredstava za nadoknadu šteta od poplava u poljoprivredi.

Kratak film „Zajedno u borbi protiv klimatskih promjena“ i ujedno video prezentacija projekta, dostupan je na:

[Zajedno\_u borbi\_protiv\_klimatskih\_promjena](http://www.ba.undp.org/content/bosnia_and_herzegovina/bs/home/operations/projects/environment_and_energy/technology-transfer-for-climate-resilient-flood-management-in-vr.html)